יריית הפתיחה למרוץ נגד הזמן של בני גנץ תתרחש היום (ראשון) בצוהריים – בעת שייפגש עם רה"מ נתניהו בקריה בתל אביב. שלושה וחצי שבועות בלבד עומדים לרשותו של הרמטכ"ל לשעבר על מנת להקים ממשלה. עם זאת, שני הצדדים עדיין מראים שפניהם לאחדות.
שבוע אינטנסיבי צפוי למפלגת כחול לבן - מחר תתקיים אותה הפגישה עם רה"מ, ביום שני ישבו ליברמן וגנץ בשיחה של ארבע עיניים, במהלך אותו היום פגישות מקדימות של צוותי המו"מ - וביום שלישי פגישות שצפויות עם העבודה ומרצ. זו תהיה הפעם הראשונה שכחול לבן וישראל ביתנו מתיישבות בשולחן אחד - ובליכוד יש כאלה שמודאגים.
על פי ההערכות בעייני דת ומדינה יהיה קל יותר לשתי המפלגות בעוד שבנושאים המדיניים יתעוררו קשיים. במפלגת כחול לבן עדיין חוששים מהפערים בנושאי חוץ וביטחון.
בעוד הדאגה מהפגישה עם ליברמן, בכחול לבן והעומד בראשה יצטרך קודם לעבור דרך הקריה, שם ייפגש מחר עם נתניהו. גם מיקום הפגישה מעניין - זה המקום בו נפגשו השניים הכי הרבה פעמים: כרה"מ וכרמטכ"ל.
עם זאת, פריצת הדרך לא צפויה להתרחש מחר - שכן ממשלת מיעוט עדיין על הפרק. האם זה יקרה? נדע את זה די בקרוב. מבחינה חוקית אם רוצים להקים ממשלה כזו, יותר קל לעשות את זה כשהמנדט עדיין בידיו של גנץ - כלומר במהלך שלושת השבועות הקרובים. לכן ההכרעה המשמעותית באמת, שבה קיים גם ויכוח שורשי בכחול לבן - תיפול בתוך שבועיים.
ביום חמישי האחרון, יממה אחת בלבד לאחר שקיבל באופן רשמי את המנדט להרכבת ממשלה מנשיא המדינה, פורסם כי יו"ר כחול לבן בני גנץ מתכוון להציע ליו"ר הליכוד, ראש הממשלה המכהן נתניהו, הצעת פשרה חדשה בדרך לממשלת אחדות.